‘রেল নীর’ কমছে ট্রেনের ব্র্যান্ডের পানীয় জলের দাম

ওয়েবডেস্ক- রেল নীর (Rail Neer), ট্রেনের (Indian Rail) পানীয় জলের বোতল। সবাই এই রেল নীর-এর সঙ্গে পরিচিত। কারণ ট্রেনে উঠলেই সকলেরই প্রয়োজন জলের। তখন রেল নীর ভরসা যাত্রীদের। এবার কী সেই রেল নীর-এর দাম কমছে! কেন্দ্রের ঘোষণা মতো জিএসটি কমানোর পর এবার দাম কমছে রেল নীরের।

তাহলে কত টাকায় এবার পাওয়া যাবে রেল নীর-

২২ সেপ্টেম্বর থেকে কেন্দ্রের ঘোষণা মতো জিএসটি (GST) কমবে। এবার সেই সুবিধা দিতে যাত্রীদের দিতে চলেছে ভারতীয় রেল। রেল মন্ত্রক (Ministry of Railways) এক বিজ্ঞপ্তিতে জানিয়েছে, ট্রেন ও স্টেশনে বিক্রি হওয়া ‘রেল নীর’ ব্র্যান্ডের বোতলজাত পানীয় জলের দাম কমানো হয়েছে। ২২ সেপ্টেম্বর থেকে কার্যকর হওয়া জিএসটি অনুসারে ১ লিটারের বোতলের দাম ১৫ টাকার পরিবর্তে ১৪ টাকা, ৫০০ মিলি বোতলের দাম ১০ টাকার পরিবর্তে ৯ টাকা হবে। তবে রেলওয়ে চত্বর এবং ট্রেনে বিক্রি হওয়া অন্যান্য ব্র্যান্ডের জলের বোতলের ক্ষেত্রেও মূল্য হ্রাস প্রযোজ্য হবে।

উল্লেখ্য, চলতি মাসের ৩ তারিখে জিএসটি কাউন্সিল সরকারের প্রস্তাব অনুমোদন করে। নতুন নিয়ম অনুযায়ী ২২ সেপ্টেম্বর থেকে কার্যকর হবে মাত্র দুটি জিএসটি স্ল্যাব ৫ শতাংশ ও ১৮ শতাংশ। ফলে এই হার কার্যকর হলে নিত্যপ্রয়োজনীয় পণ্য যেমন শ্যাম্পু, সাবান,বাইক গাড়ির দামও কমতে শুরু করবে। অর্থমন্ত্রী নির্মলা সীতারমনও জানিয়েছেন, এই জিএসটি হ্রাসের সুবিধা সাধারণ মানুষের কাছে পৌঁছে দেওয়াই সরকারের প্রধান উদ্দেশ্য, এই ব্যাপারে কোনও গাফিলতির অভিযোগ আসলে সরকার কঠোর ব্যবস্থা নেবে।

দেখুন আরও খবর-